स्कूल बैग के भारी भरकम बोझ से बच्चो को मिलेगी आजादी ... क्योकि सुप्तावस्था से बाहर निकल आया है डीईओ दुर्ग
पूरब टाइम्स. दुर्ग भिलाई (छत्तीसगढ़). भारत सरकार के मानव संसाधन विकास मंत्रालय ने सन् 2018 में सर्कुलर निकाल कर स्कूली बच्चों के बस्ते का वजऩ तय कर दिया था. इस सर्कुलर नं 65/18/2017ईडीएन (एडब्ल्यू) /1230 दिनांक 20.11.2018 के अनुसार क्लास 1-2 में 1.5 किलो तक व क्लास 10 में अधिकतम 5 किलो तक बस्ते का वजऩ हो सकता है. व्यथा का विषय यह है कि बच्चों के स्कूली बैग का वजन, किस कक्षा में कितने तक होना चाहिए और इसके लिए बनाये गए नियम कानून क्या है? इसकी जानकारी जिला शिक्षा अधिकारी सार्वजनिक नहीं कर रहे थे. पूरब टाइम्स ने इस खबर को प्रमुखता से छापा था , उसके बाद स्वयंसेवी संस्थाओं व राजनैतिक हस्तक्षेप से अब जिला शिक्षा विभाग जागा है और इस मामले में पालको की समस्या का समाधान होने की संभावना दिखाई दे रही है . इस मामले में वर्तमान की वस्तुस्थिति से पूरब टाइम्स आपको अवगत करा रहा है...
स्कूल बैग के वजन को नियमो के दायरे में लाने का फरमान जारी किया गया
जैसे जैसे प्रतियोगिता का दौर बढ़ता जा रहा है वैसे वैसे स्कूल शिक्षा का पाठ्यक्रम भी बढ़ता जा रहा है इसलिए स्वाभाविक है कि बच्चो के स्कूल बैग का वजन बढ़ गया है. एक तरफ प्रतियोगिता का मामला है तो दूसरी तरफ मानसिक और शारीरिक विसंगतियों का बच्चो में पनपने का भय भी अभिभावकों को सताता है . ऐसी स्थिति में स्कूल शिक्षा विभाग की भूमिका अहम् हो जाती है क्योंकि इसी विभाग की प्रशासनिक जिम्मेदारी है कि वह देश और प्रदेश को एक समझदार और जिम्मेदार नागरिक गढ़ कर दें . लेकिन वत्र्तमान परिस्थिती में प्रतीत होता है कि स्कूल शिक्षा विभाग एक ऐसी मशीनरी बन गया है , जिसका काम प्राईवेट स्कूलों के शिक्षा व्यापार को नियंत्रित करने तक सीमित है . गौर तलब रहे कि दुर्ग जिले ने हमेशा से शिक्षा व्यवसायियों के विरुद्ध क्रांति को जन्म लेने और पनपाने का अवसर दिया है . दुर्ग जिले के भिलाई शहर के कृष्णा पब्लिक स्कूल को इसी कड़ी में एक बड़ा जुर्माना हुआ था . इसके बहुत अरसे बाद दुर्ग के जिला शिक्षा अधिकारी ने एक जिम्मेदार भूमिका निभाते हुए स्कूल बस्ते के वजन को कानून के दायरे में लाने की पहल की है और एक आदेश जारी किया है , जिसके बाद पालको और बच्चो को इस समस्या से राहत मिलेगी .
कैसे जारी हुआ यह आदेश ?
दुर्ग जिले के स्कूलों में बच्चो को भारी-भरकम स्कूल बैग का बोझ ढोना पड़ रहा है . इस समस्या से पालक भी परेशान थे क्योकि उनके बच्चे को स्कूल बैग का वजन रोजाना अपने बच्चो से उठाने की मज़बूरी है इसलिए बच्चो को शारीरिक समस्या का सामना करना पड़ता है और बच्चो को पीठ का दर्द सहना पढ़ता है. इस समस्या के समाधान के लिए एक सामाजिक संस्था अंजुमन फाउंडेशन ने विगत दिनों जिला शिक्षा अधिकारी को लिखित ज्ञापन सौपा . जिसके बाद डीईओ दुर्ग ने कार्यवाही चालू करी और पत्र भेजकर सभी शासकीय व प्राइवेट शालाओ के प्राचार्यो को इस समस्या का निदान करने को निर्देशित किया . डीईओ दुर्ग ने मानव संसाधन विकास मंत्रालय (एमएचआरडी) का सर्कुलर क्रमांक F.No.65/18/2017Edb(AW/1230 दिनांक 20/11/2018 के निर्देशों का पालन सुनिश्चित करने का आदेश जारी किया है . इस आदेश के बाद अब दुर्ग जिले की शालाओं को इसका पालन करना पड़ेगा .208c
hin_Deva hin_Deva hin_Deva hin_Deva hin_Deva hin_Deva